7. ΒΑΣΙΛΙΚΟΝ ΔΙΑΤΑΓΜΑ της 11 Σεπτ./10 Οκτ. 1946 Περί επεκτάσεως του Α.Ν. 1565/1939 και επί των ασκούντων το οδοντοϊατρικόν επάγγελμα. Έχοντες υπ’ όψιν τας διατάξεις του άρθρ. 119 του Α.Ν. 1565/1939 «περί κώδικος ασκήσεως του ιατρικού επαγγέλματος» ως και την υπ’ αριθ. 404/ 1946 γνωμοδότησιν του Συμβουλίου Επικρατείας, προτάσει του Ημετέρου επί της Υγιεινής Υπουργού, απεφασίσαμεν και διατάσσομεν: Αι διατάξεις των άρθρ. 48-91 συμπεριλαμβανομένου και 95-109 συμπεριλαμβανομένου του υπ’ αριθ. 1565/1939 Α. Νόμου περί κώδικος ασκήσεως του ιατρικού επαγγέλματος ως αύται ετροποποιήθησαν δια μεταγενεστέρων Νόμων, επεκτείνονται από 1ης Ιουν. 1946 και επί των ασκούντων το οδοντιατρικόν επάγγελμα εν Ελλάδι καθώς και επί των Οδοντιατρικών Συλλόγων. Εις τον αυτόν Υπουργόν ανατίθεμεν την δημοσίευσιν και εκτέλεσιν του παρόντος. 